Z rozhodnutia konferencie OSN
 									 o problémoch životného prostredia
 									 sa od roku 1973 dňa 5. júna
 každoročne p r i p o m í n a
 Svetový deň životného prostredia.

Hvezdáreň v Banskej Bystrici v spolupráci so Slovenskou agentúrou životného prostredia, 
astronomickými, kultúrnymi a  školskými zariadeniami
v y h l a s u j e
XX. ročník umelecko - odbornej súťaže, zameranú na ekologickú výchovu a výchovu k ochrane a tvorbe životného prostredia pod názvom   ZEM  JE  LEN  JEDNA
Vyhlásená súťaž má za cieľ iniciovať  tvorbu nových literárnych, výtvarných prípadne hudobných úvah a spracovanie odborných návrhov na zlepšenie životného prostredia - významnej oblasti ľudského snaženia.
 Podmienky pre účasť v súťaži:
  1. Súťaž je určená študentom stredných a vysokých škôl do 21 rokov - je teda vekom  ohraničená
  2. Práce sú rozdelené do dvoch kategórií: 

      I. kategória: literárna, výtvarná, hudobná oblasť :   úvaha, esej, sci fi  poviedka, kreslený humor,  plagát, 
                              fotografia, kresba (čiernobiela, farebná, max. rozmer A3), krátka znelka, pieseň, krátke  audio-
                              vizuálne pásmo (max. 20 minút) pre univerzálne využitie.
       II. kategória:  odborné návrhy pre zlepšenie a ochranu životného prostredia

  3.  Súťažné návrhy musia byť napísané v rozsahu maximálne 5 normovaných strán ( formát A 4, 30 riadkov na 
       stranu a maximálne 60 znakov v riadku)  textu, okrem prílohovej časti t.j. nákresov, prípadne dokumentácie.
  4.  Počet súťažných prác od jedného autora nie je obmedzený t.j. jeden autor môže prispieť odborným návrhom i 
       literárnou, prípadne inou umeleckou úvahou resp. úvahami.
  5.  Súťažná práca musí byť napísaná strojom alebo  počítačom.
  6.  Súťažná práca ( práce) musí byť pôvodná, doteraz nepublikovaná.
  7.  Súťažiaci zašle súťažnú prácu ( práce) v dvoch exemplároch na adresu:  Hvezdáreň v Banskej Bystrici
                       P. O. Box  86
                       975 90 Banská Bystrica

       K zásielke priložte obálku s vloženými osobnými údajmi napísané na liste, ktorý obsahuje:
       Meno a priezvisko autora,  dátum narodenia, adresa bydliska a adresa školy,  ktorú súťažiaci navštevuje.
  8.  Všetky práce, zaslané do súťaže ostávajú vyhlasovateľovi súťaže k dispozícii a súťažiacim sa nevracajú.
  9.  Práce posúdia odborné komisie, zvlášť pre každú oblasť a kategóriu.
       Komisie menuje riaditeľ Hvezdárne v Banskej Bystrici. Komisia posudzuje práce bez udania mena autora,        
       preto meno na prácu nepíšte. Odborné komisie si  môžu  vyhradiť právo  nezaradiť do  súťaže  práce, ktoré  
       nespĺňajú technické podmienky, uvedené v bodoch 3 až 7.

10.  Vyhlasovateľ súťaže na základe rozhodnutia komisie môže jednotlivé ceny rozdeliť medzi viacerých  autorov, 
       prípadne niektorú z cien neudeliť. Komisia ocení v každej kategórii 3 práce. Ocenení súťažiaci dostanú diplom.
       Škola, ktorá sa do súťaže zapojí bude výsledkovou listinou informovaná o umiestnení súťažiacich, súčasťou    
       výsledkovej listiny je diplom za účasť v súťaži.
11.  Termín zaslania prác do súťaže je  10. apríl  2012.
       Súťažné práce budú vyhodnotené na  tematickom dni, venovanom problémom životného prostredia v mesiaci   
       máj 2012.